Peter Ijeh

Peter Emeka Ijeh (født 28. mars 1977Viking-tvil om Ijehs alder  i Lagos) er en nigeriansk tidligere fotballspiller som sist spilte for svenske GAIS (2012).

Fra 2006 til 2009 spilte Ijeh i angrepet for Viking. Han kom til klubben fra FC København sommeren 2006. Tidligere har han spilt for Malmö FF og IFK Göteborg. Han berget tippeligaplassen til Viking nesten helt på egen hånd da han scoret fire mål mot Brann 5. november 2006.

Ijeh ble hentet til Malmö FF foran sesongen 2001. Han hadde rykte på seg for å være en stor målscorer og hadde blant annet vunnet en afrikansk gullskoutmerkelse i 2000. Han hadde ingen suksess i sin første sesong, men allerede i 2002 ble han toppscorer med 24 mål i Allsvenskan.

Ijeh har spilt fem kamper for . Høsten 2002 var det snakk om at han kunne være aktuell som svensk landslagsspiller. Han trengte imidlertid flere år i Sverige for å bli svensk statsborger, og da han samme høst debuterte for det nigerianske landslaget ble dette uaktuelt.

På slutten av 2006-sesongen reddet han Viking nesten på egen hånd fra nedrykk da han scoret fire mål i den avgjørende 5-0 kampen mot Brann på slutten av sesongen. 

I 2007 sesongen av Tippeligaen ble Ijeh toppscorer for Viking med 18 mål. Etter denne sesongen sa han at han ville forlate klubben, og lag som for eksempel Lyn var interessert i han. Etter hvert bestemte han seg imidlertid for å bli i Viking. Kontrakten med Viking løp ut etter 2009-sesongen og ble ikke forlenget.aftenposten.no Hareide sikter mot topp fire i 2010  Ijeh ble klar for Syrianska i mars 2010.aftenbladet.no Peter Ijeh til Syrianska

I 2010-sesongen har Ijeh vært svært viktig for Syrianska FC. Han scoret 17 mål og bidro til at klubben vant Superettan og opprykk til Allsvenskan i 2011.

 Referanser 

 Eksterne lenker 

 Presentasjon av Ijeh på Vikings hjemmesider
 Profil på nigerianplayers.com

Kategori:Nigerianske fotballspillere
Kategori:Fotballspillere for Julius Berger FC
Kategori:Fotballspillere for Malmö FF
Kategori:Fotballspillere for IFK Göteborg
Kategori:Fotballspillere for FC København
Kategori:Fotballspillere for Viking FK
Kategori:Fotballspillere for Syrianska FC
Kategori:Fotballspillere for GAIS
Kategori:Nigerianske fotballspillere i Norge
Kategori:Personer fra Lagos